Bymålet i Tønsberg kan, som alle andre bydialekter i Norge, deles inn i to varianter (sosiolekter): pen tønsbergdialekt som snakkes i Tønsberg sentrum og gate-tønsbergsk som snakkes i omkringliggende strøk i byen som Eik, Tolvsrød, Presterødåsen, Husvik, Teie og Borgheim. Pen tønsbergdialekt er en penere variant av bymålet og ligger nærmere bokmål enn det gate-tønsbergsk gjør. Den pene tønsbergdialekta er i ferd med å spre seg utover over hele Tønsberg by, og i dag er det vanlig blant unge tønsbergensere og nøttlendinger å snakke et slags , altså en blanding av pen tønsbergdialekt og gate-tønsbergsk.